Райнер Мария Рилке
Буда в славата си

Превод от немски: Петър Велчев, 1979

chitanka.info

Плод на плодовете, зърно на зърната,

сладък, пребиваващ в себе си бадем —

твоя плът е всичко, чак до светлината

на звездите. С поздрав те зовем.

Ти не чувстваш тежест, ти си тъй висок.

В твоята черупка е събран безкраят —

вътре тръпне и напира мощен сок,

а отвън слънцата ти сияят.

Те растат, разпалват се в небето

и роякът им безспир кръжи.

Ала зрее в теб това, което

даже и след тях ще продължи.

1908

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.